作者：蒋捷
词牌/韵律：贺新郎

paragraphs: 甚矣君狂矣。
想胸中、些儿磊磈，酒浇不去。
据我看来何所似，一似韩家五鬼。
又一似、杨家风子。
怪鸟啾啾鸣未了，被天公、捉住樊笼里。
这一错，铁难铸。
濯溪雨涨荆溪水。
送君归、斩蛟桥外，水光清处。
世上恨无楼百尺，装着许多俊气。
做弄得、栖栖如此。
临别赠言朋友事，有殷勤、六字君听取。
节饮食，慎言语。